Rubberkoeëls in Rustenburg afgevuurDie polisie jaag die skare uiteen. Foto: ANA. Die polisie in Noordwes moes rubberkoeëls gebruik om inwoners van die Popo Molefe-nedersetting naby Rustenburg uiteen te jaag. Die inwoners het Woensdag na die Rustenburg-munisipaliteit gegaan om terugvoer te eis oor die memorandum wat hulle reeds 1 Februarie ingedien het. In dié memorandum eis hulle toegang tot water en elektrisiteit. Hulle het hande omhoog gehou en gesing terwyl hulle na die munisipaliteit beweeg het. Die polisie het egter probeer om hulle terug te hou van die munisipaliteit, maar die groep het vorentoe gebeur. Dit is toe dat rubberkoeëls deur die polisie afgevuur is. Luvuyo Maqwane, gemeenskapsleier en voormalige wykraadslid, het gesê die optog was vreedsaam en dit was nie nodig vir rubberkoeëls nie. “Ons het al talle versoeke aan die munisipaliteite gerig oor ons kwessies. Ons het nie hierheen gekom om te baklei nie, dit was ŉ vreedsame optog dié. Al wat ons wil hê, is om bygestaan te word in ons nood,” het hy gesê. Volgens hom is daar nie eens toegang tot water waar hulle woon nie. “Ons moet sukkel om te oorleef. Hulle ken ons net as dit verkiesingstyd is.” Volgens hom is dié nedersetting net oos van Rustenburg al 25 jaar lank sonder basiese infrastruktuur. Die polisie jaag die skare uiteen. Foto: ANA.